شەفەق
نیوز/ حەسەن نازم وەزیر روشنهۊری و گەشتوگوزار عراقی، ئمڕوو دووشەممە، ئاشکرای پەیاکردن
گەنجینەیگ ئاسەورای گرنگ کرد، چوودەو ئەرا سەردەم عەباسی لە پارێزگای نەجەف.
حەسەن
لە کۆنگرەیگ رووژنامەوانی لە نەجەف وت: شاندیگ مینەکردن عراقی ئەو گەنجینە لە تەل ئەسوەد
لەناوچەی کری سەعدە لە سنوور شار کووفە پەیا کرد، ک کویزیگ خەڕگینە چشتەیلیگ ئاسەواری
گران هاناوی، لە تەڵا وملوانک و کلکوانە وگووشپارە و کویز تەڵایی، و سەنگ دەگمەن وهەیژدە
دینار تەڵای پەتی، نشانەی خەلیفەیل موعتەمید بیلا و موقتەدر بیلا و موستەکفی بیلا دیرن،
وەگەرد زیاتر لە ١٠٠ درهەم نوقرە.
وتیش:
تیم وەشکین هەمیش فرە چشتەیلیگ وە مس دروس کریانە لە شوینەیل جیاجیا پەیا کرد، و لەوەر
تەڕی ونمەک فەوتیانە، وەگەرد پەیاکردن بتوڵ و لیوان شووشەیی بویچگ.
وتیش
تیمەگە شکیاگ چشتەیل خەڕگین لە قاتەیل زەوی پەیا کردن، ک وەشیوەی توکمەیگ دروس کریانە
وبریقە دیرن، ک یە بەڵگەی سەردەم دویایین عەباسی بویە.
لەلای
خوەییش، عەلی شەلغەم وەڕیەوبەر گشتی فەرمانگەی مینەکردن و وەشکین وت: ئی پەیاکردن ئاسەواریە
یەکیگە لەو پەیاکردنەیل ئاسەواری گرنگە لە کەرت ئاسەواری و کەلەپوور، لەوەر ئەو پارچەیل
دەگمەن و گرنگە ک لە پارچەیل ئاسەواری تەڵایی ونوقرە وکانزایی و سەنگ وشویشە پەیا کریانە.
